Document ID: /fineweb-2-swissfilter-quality_10-filterrobots/filtered/03747.jsonl.gz/76

คอมเมนท์ยาวๆ เกี่ยวกับบอร์ด Light Novel หน่อยละกัน ว่า course of action ที่สามารถทำได้ในขณะนี้มีอะไรบ้าง
เรื่องอายุขัยและความเร็วของ content อันนี้เคยพิมพ์ชี้แจงไปหลายรอบแล้ว ไม่ขอพิมพ์อีกรอบ
(Ident เปลี่ยนเพราะออกมาข้างนอก)
ลองมองย้อนดู แยกบอร์ด Light Novel ออกมาได้ 2 ปีกว่า ถ้าถามว่าบอร์ดเป็นไปได้อย่างที่หวังไหม ส่วนตัวคงตอบว่า “ไม่”
โดยเฉพาะเมื่อเทียบกับบอร์ดที่แยกมาในจังหวะใกล้เคียงกันอย่าง Web Novel ที่มีสังคมและฐานผู้ใช้ของตัวเองชัดเจน
ในขณะที่บอร์ด Light Novel ฐานผู้ใช้หยุดนิ่งมาตลอด 2 ปี Web Novel ตอนนี้ใหญ่เป็น 6-7 เท่าของ Light Novel
โดยส่วนตัวมองว่าปัญหาในขณะนี้ (และสิ่งที่ยังทำได้) มีอยู่ดังนี้
1. การใช้งานบอร์ด Light Novel ส่วนมากอยู่ในกระทู้ General ซึ่งทำให้เนื้อหาไม่หลากหลาย
และผู้ใช้ที่ต้องการจะเข้าไปคุยเรื่องไลท์โนเวลจริงๆ เปิดการสนทนาได้ยาก เพราะทุกอย่างรวมอยู่ในกระทู้เดียว
เป็นเหตุผลให้บอร์ดไม่โต เพราะการมี active อยู่กระทู้เดียว มันเป็น silo กักคนไม่ให้เข้าและไม่ให้ออก
-> ทางแก้ทางนึงคงเป็นการล็อคกระทู้ General และบังคับให้แยกกระทู้
2. เลยจุด peak ของวงการ Light Novel ไปแล้ว
พอฐานคนอ่าน Light Novel มันไม่เพิ่ม ก็เป็นไปได้ยากที่จะให้คนใช้บอร์ดเพิ่มขึ้น อันนี้ทางเว็บคงทำอะไรไม่ได้
-> ทางแก้ไขทางนึงคือเพิ่มอัตราส่วนของผู้อ่านที่ใช้บอร์ด ซึ่งมันก็จะโยงไปกับเรื่องข้อ 1
3. Light Novel เรื่องที่ดังในไทยส่วนมากมักจะดังจากอนิเม
ข้อนี้เป็นเหตุผลให้พออนิเมจบ คนที่ยังตามเรื่องนั้นๆ อยู่มักจะใช้กระทู้ใน Anime & Manga แทนที่จะย้ายไป Light Novel
ซึ่งส่วนตัวคิดว่าเป็นเหตุสืบเนื่องจากข้อ 1 (และข้อ 4 ถัดไป)
-> อันนี้เป็นเรื่อง behavior ของผู้ใช้ที่คิดว่าน่าจะแก้ได้ด้วยข้อ 4
4. บอร์ดในปัจจุบันใช้งานหลายบอร์ดได้ยาก
โมเดลของ 2ch/5ch ที่แยกบอร์ดแล้วมันเวิร์ค เหตุผลหนึ่งเกิดจากความเจ้าระเบียบของคนญี่ปุ่นเอง
แต่อีกเหตุผลหนึ่งคือผู้ใช้ที่เป็น core หลักส่วนมากไม่ได้ใช้เว็บเป็นช่องทางการเข้าถึง แต่ใช้โปรแกรมสำหรับดูบอร์ด
เช่น Jane Style, BB2C, Twinkle, 2chMate เป็นช่องทางการเข้าถึงหลัก ซึ่งโปรแกรมเหล่านี้ model จากการ bookmark
และอัพเดทเฉพาะกระทู้ที่สนใจพร้อมๆ กัน ซึ่งทำให้การใช้งานหลายบอร์ดสะดวกกว่ามาก และน่าจะแก้ข้อ 3 ได้
(ลอง image search ว่า Jane style 2ch น่าจะเห็นภาพมากขึ้น)
-> หลังจากพัฒนาระบบ moderation เสร็จแล้ว จะจัดการส่วนนี้เป็นเรื่องถัดไป
5. ผู้ใช้บอร์ด Light Novel น้อย การป่วนเล็กน้อยเลยขัดการสนทนาได้
-> อันนี้เป็นเรื่องเกี่ยวกับข้อ 1 อีกเหมือนกัน แต่คิดว่าระบบ moderation ใหม่น่าจะช่วยแก้ไขได้ระดับหนึ่ง
X. เป็นไปได้ไหมว่าจะรวมบอร์ดกลับไป Anime & Manga
-> เป็นไปได้ แต่เป็นสิ่งที่ทางเว็บไม่อยากทำ เพราะทำให้หมวด Anime & Manga กลายเป็นหมวด “จิปาถะโอตาคุ” จนเกินไป
ซึ่งไม่เป็นผลดีในระยะยาวทั้งในแง่การดูแลและการปรับ policy ของบอร์ด (เช่นการกำหนดขอบเขตว่าตรงไหนนับว่า spoiler)
ในความเป็นจริงเคยคิดไว้ว่าถ้า Light Novel เวิร์ค จะแยก Manga ออกมาด้วยซ้ำ แต่ในขณะนี้มันยังไม่เวิร์ค
และเจ้าของเว็บไม่ได้หัวดื้อขนาดเห็นว่า Light Novel ไม่เวิร์ค ยังจะคิดแยก Manga ออกมา
แต่ถ้าจะรวมกลับ ขอทำสิ่งที่คิดว่ายังพอทำได้ทั้งหมดก่อน ถ้าทำทุกอย่างแล้วมันยังไม่เวิร์ค
หรือวงการล่มสลายไปซะก่อน เมื่อนั้นค่อยรวมกลับเป็น last resort ครับ